CELEX: 32009R0403
Language: et
Date: 2009-05-14 00:00:00
Title: Komisjoni määrus (EÜ) nr 403/2009, 14. mai 2009 , L-valiini valmistise lubamise kohta söödalisandina (EMPs kohaldatav tekst)

15.5.2009   
            
            
               ET
            
            
               Euroopa Liidu Teataja
            
            
               L 120/3
            
         
      KOMISJONI MÄÄRUS (EÜ) nr 403/2009,
   14. mai 2009,
   L-valiini valmistise lubamise kohta söödalisandina
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud valmistise kasutamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotlus käsitleb Escherichia coli (K-12 AG314) FERM ABP-10640 toodetud aminohappe L-valiini, mille puhtusaste on vähemalt 98 %, uut lubamist söödalisandina kõikidele loomaliikidele ning selle klassifitseerimist söödalisandite kategooria „toitainelised lisandid” alla.
            
         
               (4)
            
            
               Euroopa Toiduohutusameti 2008. aasta 30. jaanuari (2) ja 18. novembri (3) arvamustest järeldub, et vähemalt 98protsendise puhtusastmega aminohape L-valiin ei mõju kahjulikult loomade ega inimeste tervisele ega keskkonnale ning seda võib pidada kättesaadavaks valiiniallikaks kõikidele liikidele. Toiduohutusameti arvates ei ole vajadust turustamisjärgse järelevalve erinõuete järele. Kõnealuses arvamuses kinnitatakse ka määrusega (EÜ) nr 1831/2003 asutatud ühenduse tugilabori aruanne söödalisandi analüüsimeetodi kohta söödas.
            
         
               (5)
            
            
               Kõnealuse valmistise hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „aminohapped, nende soolad ja analoogid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. mai 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2008) 695, 1–21.
   
      (3)  The EFSA Journal (2008) 872, 1–6.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüütiline meetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: aminohapped, nende soolad ja analoogid
                  
               
            
                  3c3.7.1
               
               
                  -
               
               
                  L-valiin
               
               
                  Söödalisandi koostis:
                  vähemalt 98protsendise puhtusastmega (kuivainest) L-valiin, mida toodab Escherichia coli (K-12 AG314) FERM ABP-10640
                  Toimeaine kirjeldus:
                  L-valiin (C5H11NO2)
                  Analüüsimeetod:
                  ühenduse meetod aminohapete määramiseks (komisjoni määrus (EÜ) nr 152/2009 (1))
               
               
                  Kõik liigid
               
               
                  –
               
               
                  –
               
               
                  –
               
               
                  Märkida tuleb niiskusesisaldus
               
               
                  3. juuni 2019
               
            
         (1)  ELT L 54, 26.2.2009, lk 1.